חל איסור להביא איתכם משקאות אלכוהוליים לאונייה. עם זאת, תוכלו להעלות לאונייה שני בקבוקי יין או שמפניה בגודל 750 מ"ל כל אחד (עבור כל חדר בו יש בגירים) ביום הראשון של ההפלגה בלבד. כל המשקאות האלכוהוליים שתביאו עימכם ביום הראשון מעבר לכך יוחרמו ולא יוחזרו אליכם. כל המשקאות האלכוהוליים, שתרכשו באונייה ו/או באחת העגינות במהלך ההפלגה, יאוכסנו ע"י הצוות ויימסרו לכם חזרה בסיום ההפלגה. שימו לב: במידה ותבחרו לצרוך את היין/שמפניה, שהבאתם איתכם לאונייה, באזורים הציבוריים של האונייה (לרבות בברים ובמסעדות השונות), ייגבו מכם דמי חליצה בסך 15$ לבקבוק.